सीएसओ हर महीने सीपीआई के आंकड़ों को दो हिस्सों में बांटकर प्रकाशित करता है. पहला सामान्य और दूसरा खाद्य (सीएफपीआई) उपभोक्ता मूल्य सूचकांक. ये दोनों ही सूचकांक तीन खंडों शहरी, ग्रामीण और संयुक्त नाम के वर्गों में बंटे होते हैं. सीएसओ इसके अलावा राज्यवार सामान्य सीपीआई का आंकड़ा भी प्रकाशित करता है. इन आंकड़ों को कई भागों में तोड़कर पेश करने का उद्देश्य सिर्फ यह होता है कि महंगाई की तस्वीर ज्यादा से ज्यादा साफ हो. दूसरी ओर नए डब्ल्यूपीआई के आंकड़े भी दो भागों सामान्य और खाद्य में बंटे होते हैं. हालांकि इसे शहरी और ग्रामीण या अलग-अलग राज्यों जैसी श्रेणियों में बांटकर प्रकाशित नहीं किया जाता.